Publication: Magyar Közlöny
Issue: MK-2010-101 (Year: 2010, Number: 101)
Era: contemporary
Section: Az Országgyûlés 33/2010. (VI. 11.) OGY határozata
Paragraph Index: 34

2006. szeptember 19–22. napja között, valamint 2006. október 23. napján a törvények betartására felesküdött rendõrök százai, több különbözõ helyen, egymástól függetlenül, egyidejûleg, a rendõrségi törvényt már önmagában sértõ azonosíthatatlanság mögé bújva soha korábban nem tapasztalt, törvénytelen brutalitással léptek fel a védtelen és békés polgárokkal szemben is. A kilõtt szemek, a csonttörések, az emberi méltóságot semmibe vevõ megaláztatások több száz áldozata máig viseli azokat a testi és lelki sebeket, amelyeket, mint az állam korlátokat nem ismerõ, politikai célzatú, diktatórikus fellépésének következményei, a jogállamot is megsebesítették. Tovább súlyosbította a helyzetet, hogy az elõzetes letartóztatások indítványozásakor és elrendelésekor elsõ fokon az ügyészi és a bírói szervezet sem volt képes alkotmányos rendeltetésének megfelelni, és a személyi szabadságot korlátozó kényszerintézkedésekre az esetek többségében megfelelõ szakmai indokok hiányában, a büntetõeljárás alapelveinek semmibevételével került sor. III. Polgárai méltóságán, kiszolgáltatottságán keresztül az államba vetett bizalom és az állam tekintélye is sérült. A demokratikus jogállam legsúlyosabb sérelme mégis az, hogy a történtekre következmények nélkül kerülhetett sor. Törvényszerûen ássa alá a jogállamba vetett közbizalmat és a közrendet, ha az állami vezetõk megbízatásukkal, a rendelkezésükre álló monopolizált erõszakhatalommal következmények nélkül élhetnek vissza, illetve nyilvánvaló mulasztásaik kivizsgálatlanul és megtorlatlanul maradhatnak. Az új Országgyûlés ezért megkövet minden ártatlan áldozatot, és mint a Magyar Köztársaság legfõbb népképviseleti szerve, bocsánatot kér az ország mindazon polgárától, akit akár az állami vezetõi mulasztások, akár a törvénytelen rendõri fellépés folytán alapjogi sérelem ért és a megfelelõ erkölcsi és anyagi kártérítés érdekében a következõ határozatot hozza:

Source: https://magyarkozlony.hu/hivatalos-lapok/94d2d8610e2350a8db9f7618807dcae4bdf60a12/dokumentumok/a6e0eaa4b887e6def0e81dddf37ea35e7de7392b/letoltes